
PËR NJË NDRYSHIM NË VENDIMIN NR.505, DATË 24.10.1994, TË KËSHILLIT TË MINISTRAVE, “PËR TRAJTIMIN ME USHQIM TË KUADROVE USHTARAKË, AKTIVË QË SHËRBEJNË NË STRUKTURAT E USHTRISË”

Në mbështetje të nenit 100 të Kushtetutës dhe të neneve 1, 12 dhe 21, të ligjit nr.8321, datë 2.4.1998, “Për policinë e burgjeve”, me propozimin e ministrit të Drejtësisë, Këshilli i Ministrave 

V E N D O S I :

1. Në vendimin nr.505, datë 24.10.1994, të Këshillit të Ministrave, bëhen këto ndryshime:
· Në fund të titullit të vendimit shtohen fjalët “dhe të policisë së burgjeve”.
· Në pikat 1 dhe 3 të vendimit, pas fjalëve “…ushtarakët e shërbimit aktiv, të përhershëm” shtohen fjalët “dhe në policinë e burgjeve”, kurse në pikën 2, pas fjalëve “ushtarakët e tjerë të shërbimit aktiv të përhershëm”, shtohen fjalët “dhe të policisë së burgjeve”.
· Në pikat 3, 4 dhe 5, pas fjalëve “…Ministrisë së Brendshme e të Shërbimit Informativ Kombëtar”, shtohen fjalët “dhe të policisë së burgjeve”.
2. Efektet financiare, që rrjedhin nga zbatimi i këtij vendimi, të përballohen nga buxheti i miratuar për vitin 2000 për Ministrinë e Drejtësisë.
3. Ngarkohet Ministria e Drejtësisë të nxjerrë udhëzimin përkatës në zbatim të këtij vendimi.
Ky vendim hyn në fuqi pas botimit në Fletoren zyrtare.

